recursal/SuperWikiNEXT-32B huggingface dataset:
Ο **Χόλμγκερ Κνούτσον, σουηδ.: Holmger Knutsson,** (α' ήμισυ 13ου αι.) ήταν Σουηδός ευγενής και διεκδικητής του σουηδικού θρόνου κατά τη διάρκεια της βασιλείας του βασιλιά Έρικ ΙΑ΄ της Σουηδίας.

Το κάλυμμα του τάφου του έδειχνε δύο οικόσημα: το ένα ήταν γνωστό ότι χρησιμοποιήθηκε από τον πατέρα του, το άλλο είναι αυτό του Οίκου του Μπγιέλμπο. Θα μπορούσε επομένως να θεωρηθεί πιθανό, ότι η μητέρα του καταγόταν από αυτή την οικογένεια, αν και έχει επίσης ισχυριστεί -ο Λάγκερκβιστ και άλλοι- ότι ήταν η Ελένα Πέντερσντατερ Στράνγκε.

Ο Χόλμγκερ ήταν ο μεγαλύτερος γιος του βασιλιά Κνούτου Β΄ της Σουηδίας. Μετά το τέλος του πατέρα του το 1234, ο Χόλμγκερ φαίνεται να ήταν καθ' οδόν για να γίνει ο νέος βασιλιάς, αλλά τον παρακολούθησαν ο *jarl* Ουλφ Φάσε και ο παλαιότερος βασιλιάς Έρικ ΙΔ', που είχε εξοριστεί στη Δανία από το 1229. Το πού βρισκόταν ο Χόλμγκερ μετά από αυτό, δεν είναι γνωστό, αλλά εικάζεται ότι κατείχε το Γκάστρικλαντ, βόρεια του Ούπλαντ, για τα επόμενα δεκατρία χρόνια.

Μαζί με τη μερίδα των *Φόλκουνγκς (Folkungs),* ο Χόλμγκερ έκανε μία ανεπιτυχή προσπάθεια για το στέμμα το 1247. Η μάχη της Σπαρσάτρα έλαβε χώρα στο Ούπλαντ βόρεια του Ένκεπινγκ, μεταξύ των δυνάμεων με επικεφαλής τον Μπίργκερ γιαρλ, και των επαναστατών με επικεφαλής τον Χόλμερ. Σύμφωνα με το *Χρονικό του Έρικ* (Erikskrönikan), μετά την ήττα στη μάχη, ο Χόλμγκερ κατέφυγε στο Γκάστικλαντ, αλλά αιχμαλωτίστηκε, προσήχθη γρήγορα σε δίκη και αποκεφαλίστηκε το 1248.

Φαίνεται ότι υπήρξε μία ευρέως διαδεδομένη προσπάθεια να καθιερωθεί ο Χόλμγκερ ως άγιος, αλλά αυτό τελικά έπαυσε. Τα μεταγενέστερα χειρόγραφα δείχνουν ότι κτίστηκε ένα ειδικό παρεκκλήσιο για τον καθαγιασμό του Χόλμγκερ Κνούτσον στο Μπγιέρκλινγκε, στον περίβολο (härad) Noρούντα, στο Ούπλαντ. Βρίσκεται θαμμένος δίπλα στον πατέρα του στην εκκλησία του αβαείου Σκο (Skokloster) στο Χόμπο (Håbo), κοντά στην Ουψάλα. Ο Χόλμγκερ ήταν νυμφευμένος με την Ελένα Φίλιπσντοτερ. Δεν είχαν γνωστά παιδιά.

Πηγές
-----

* Adolfsson, Mats *När borgarna brann - svenska uppror* (Στοκχόλμη: Natur &amp; Kultur, 2007)
* 
* Harrison, Dick *Jarlens sekel - en berättelse om 1200-talets Sverige* (Ordfront, Στοκχόλμη: 2002)(ISBN 91-7324-898-3)
* Lagerqvist, Lars O. *Sverige och dess regenter under 1000 år* (Bonniers, Στοκχόλμη: 1982)(ISBN 91-0-075007-7)
* Larsson, Mats G. *Götarnas riken : Upptäcktsfärder till Sveriges enande* (Bokförlaget Atlantis AB. 2002)(ISBN 978-91-7486-641-4)

Εξωτερικοί σύνδεσμοι
--------------------

* Βίντεο με αγγλικούς υπότιτλους: Το εξώφυλλο του τάφου του Holmger Knutsson στο Σουηδικό Μουσείο Εθνικών Αρχαιοτήτων. Ντικ Χάρισον, καθηγητής ιστορίας.
**Ο Μπένγκτ Σνίβιλ**, σουηδ.: *Bengt Snivil*, (επίσης γνωστός ως *Bengt Snivel*) από τον Οίκο του Μπγιέλμπο ήταν Σουηδός μεγιστάνας στα μέσα του 12ου αι.

Κάποια περισσότερο ή λιγότερο ρομαντική μεταγενέστερη λογοτεχνία του έδωσε τον τίτλο του κόμη (jarl), αν και καμία κατάλληλη ιστορική πηγή δεν το πιστοποιεί κάτι τέτοιο. Οι ρομαντικές γενεαλογίες αναθέτουν ως σύζυγό του μία κυρία Σίγκριντ Λάκμαν, αν και χωρίς ιστορική πηγή. 

Αναμφισβήτητα, ο Μπενγκτ Σνίβιλ ήταν εκείνος ο Μπενκτ ή Μπένεντικτ, ο οποίος ήταν γιος του βασιλικού κόμη (riksjarl) Φόλκε του Παχύ και της Ίνγκγκερντ Κνούτσντοτερ της Δανίας, κόρης του βασιλιά Κανούτου Δ΄ της Δανίας.

Οικογένεια
----------

Παιδιά του Μπενγκτ Σνίβιλ, ο οποίος έγινε έτσι πρόγονος σημαντικών μεγιστάνων και της μελλοντικής βασιλικής οικογένειας:

* Riksjarl Μπίργκερ Μπρόσα
* Mάγκνους Μίνεσκελντ , πατέρας του Μπίργιερ Γιαρλ .
* Κάρολος ο Κωφός, πατέρας του πατέρα του κόμη (jarl) Ουλφ Φάσε.

Σημειώσεις
----------

1. 1 2 3  Lindström, p 274

Βιβλιογραφικές αναφορές
-----------------------

* Lindström, Fredrik· Lindström, Henrik (2006). *Svitjods undergång och Sveriges födelse* (στα Swedish). Albert Bonniers förlag. ISBN 978-91-0-010789-5. CS1 maint: Μη αναγνωρίσιμη γλώσσα (link)
Η **Φιλαρμονική Εταιρεία Κέρκυρας** (ΦΕΚ), γνωστή και ως **«Παλαιά Φιλαρμονική»**, είναι μουσικοεκπαιδευτικός οργανισμός με έδρα την Κέρκυρα.

Η Φιλαρμονική Εταιρεία Κέρκυρας ιδρύθηκε στις 12 Σεπτεμβρίου 1840 με αρχικό σκοπό να αποτελέσει την πρώτη ελληνική μουσική ακαδημία οργανωμένη σε ευρωπαϊκά πρότυπα. Αφορμή για την ίδρυσή της στάθηκε η απαγόρευση από τη Βρετανική διοίκηση του νησιού της συμμετοχής της μπάντας του Αγγλικού στρατού στις ορθόδοξες θρησκευτικές εκδηλώσεις - και ιδιαίτερα στη λιτανεία του ιερού σκηνώματος του Αγίου Σπυρίδωνα, προστάτη του νησιού - λόγω του θανάτου του βασιλιά του Ηνωμένου Βασιλείου Γουλιέλμου του Δ', το 1837. Η νέα φιλαρμονική ήταν γνωστή στο νησί από τους ξένους και ως ΄΄«La Banda Grecca»'΄.

Πρώτος Καλλιτεχνικός Διευθυντής της διετέλεσε ο συνθέτης Νικόλαος Χαλικιόπουλος Μάντζαρος, ο οποίος διατήρησε αυτό το αξίωμα μέχρι τον θάνατό του το 1872. 

Η Φιλαρμονική είχε ένα πλήρως οργανωμένο πρόγραμμα διδασκαλίας τόσο στη θεωρία όσο και στην πράξη της μουσικής. Οι μαθητές του, που για πρώτη φορά στη σύγχρονη ελληνική ιστορία μπόρεσαν να μάθουν μουσική ανεξαρτήτως κοινωνικής τάξης, είχαν την ευκαιρία να διδαχθούν από επαγγελματίες μουσικούς και δασκάλους βασική μουσική θεωρία, αρμονία, αντίστιξη, μορφολογία, ενορχήστρωση, σύνθεση. 
Η ΦΕΚ διαθέτει επίσης τμήματα χορωδίας, θρησκευτικής χορωδίας, εγχόρδων, πιάνου, τμήμα Νεανικής Μπάντας (Μπαντίνα), τμήμα ορχήστρας πνευστών, κουαρτέτο χάλκινων πνευστών, τμήμα μουσικής δωματίου, τμήμα ορχήστρας τζαζ, τμήμα φωνητικής και τμήμα Επιδείξεων. 

Το πιο δημοφιλές, πάντως, από τα μουσικά σχήματά της είναι η μπάντα της, η οποία για πρώτη φορά εμφανίστηκε τον Αύγουστο του 1841. Η συγκεκριμένη μπάντα ήταν αυτή που απέδωσε για πρώτη φορά τον Ελληνικό Εθνικό Ύμνο το 1864, σε σύνθεση του διευθυντή της Νικόλαου Μάντζαρου, αλλά και τον Ολυμπιακό Ύμνο το 1864.

Η Φιλαρμονική στεγάστηκε αρχικά σε κτήριο στην Πίνια, το παλιό εμπορικό κέντρο της πόλης της Κέρκυρας, ενώ από το 1900 και έκτοτε στεγάζεται σε κτήριο που αρχικά άνηκε στην οικογένεια Θεοτόκη. Στο συγκεκριμένο κτήριο λειτουργεί και το Μουσείο της Φιλαρμονικής.

Παραπομπές
----------

1. 1 2  Η ιστορία των Φιλαρμονικών της Κέρκυρας, ogdoo.gr, 4 Μαΐου 2019
2. ↑  Η ιστορική διαδρομή των Φιλαρμονικών της Κέρκυρας, CNN.gr, 7 Μαρτίου 2022

Σχετική Βιβλιογραφία
--------------------

* Καρδάμης Κώστας, *ΟΙ ΜΠΑΝΤΕΣ ΤΗΣ ΚΕΡΚΥΡΑΣ, ΜΟΥΣΙΚΕΣ ΣΤΟΝ ΔΡΟΜΟ*, εκ. ΚΑΛΕΙΔΟΣΚΟΠΙΟ (2019)
* Καρδάμης Κώστας, Έξι μελέτες για τη Φιλαρμονική Εταιρεία Κέρκυρας, εκ, Φιλαρμονική Εταιρεία Κέρκυρας (2010)
* Μοτσενίγος, Σπύρος: Νεοελληνική μουσική : συμβολή εις την ιστορίαν της (1958)
* Ν. Κονόμος, Ο Νικόλαος Μάντζαρος Και Ο Εθνικός Μας Ύμνος, (1958)
* Σ. Παπαγεωργίου, Τα Κατά Τη Φιλαρμονική Εταιρία Από Της Συστάσεώς Της Μέχρι Σήμερον 1840-1890, (1890).

Εξωτερικοί σύνδεσμοι
--------------------

Φιλαρμονική Εταιρεία Κέρκυρας
Μεγάλος Ελκυστής
================

Ο **Μεγάλος Ελκυστής** (**ΓΑ)** είναι μια γιγαντιαία μάζα στο διάστημα που έλκει τον Γαλαξία μας και πολλούς άλλους γαλαξίες προς το μέρος του. p60

Ο Μεγάλος Ελκυστής είναι γνωστός από την επίδρασή του στην κίνηση των γαλαξιών σε εκατοντάδες εκατομμύρια έτη φωτός (mly). Η μάζα του είναι ισοδύναμη με τη μάζα δεκάδων χιλιάδων Γαλαξιών.

Όλοι οι γαλαξίες στη ΓΑ έχουν μετατοπιστεί προς το ερυθρό, σύμφωνα με τη διαστολή του Σύμπαντος. Απομακρύνονται σε σχέση με εμάς και μεταξύ τους, αλλά οι μεταβολές στην ερυθρομετατόπισή τους δείχνουν την ύπαρξη του Ελκυστήρα. Οι μεταβολές στις ερυθρομετατοπίσεις τους κυμαίνονται από περίπου +700 km/s έως -700 km/s, ανάλογα με το πού βρίσκονται σε σχέση με τον Μεγάλο Ελκυστήρα.

  

Θέση
----

Η θέση του Μεγάλου Ελκυστή επεξεργάστηκε τελικά το 1986. Βρίσκεται μεταξύ 150 και 250 εκατομμυρίων ετών φωτός (47-79 εκατομμύρια parsecs) μακριά. Τα αντικείμενα προς αυτή την κατεύθυνση βρίσκονται στη Ζώνη Αποφυγής, που είναι το τμήμα του νυχτερινού ουρανού που καλύπτεται από τον Γαλαξία μας. Εξαιτίας αυτού, είναι δύσκολο να μελετηθούν με το ορατό φως. Ωστόσο, οι παρατηρήσεις με ακτίνες Χ έχουν αποκαλύψει ότι στην περιοχή αυτή του διαστήματος κυριαρχεί το σμήνος Norma, ένα τεράστιο σμήνος γαλαξιών, με μεγάλους, παλιούς γαλαξίες, πολλοί από τους οποίους συγκρούονται με τους γείτονές τους ή/και εκπέμπουν μεγάλες ποσότητες ραδιοκυμάτων.

Το 2005, οι αστρονόμοι διεξήγαγαν μια έρευνα ακτίνων-Χ σε τμήμα του ουρανού που είναι γνωστό ως Σμήνη στη Ζώνη Αποφυγής. Η έρευνα επιβεβαίωσε προηγούμενες θεωρίες ότι ο Γαλαξίας μας στην πραγματικότητα έλκεται προς ένα πολύ πιο ογκώδες σμήνος γαλαξιών κοντά στο υπερσμήνος Shapley, το οποίο βρίσκεται πέρα από τον Μεγάλο Ελκυστήρα.
Οι **Ιταλικοί Κρατικοί Σιδηρόδρομοι** (ιταλικά: Ferrovie dello Stato Italiane) είναι η ιταλική κρατική σιδηροδρομική εταιρεία συμμετοχών και ο χειριστής του ιταλικού σιδηροδρομικού δικτύου. Διαχειρίζεται μεταφορές, υποδομές, υπηρεσίες ακινήτων και άλλες υπηρεσίες στην Ιταλία και σε άλλες ευρωπαϊκές χώρες. Ιδρύθηκε στις 22 Απριλίου 1905.

Στις 12 Αυγούστου 1992, με απόφαση του Ιταλικού Υπουργείου Οικονομίας και Οικονομικών, η εταιρεία μετατράπηκε σε Εταιρεία Περιορισμένης Ευθύνης.

Το ιταλικό σιδηροδρομικό δίκτυο περιλαμβάνει 16.178 χιλιόμετρα γραμμών με εύρος 1.435 χιλιοστά, εκ των οποίων τα 10.688 χιλιόμετρα ηλεκτροδοτούνται με συνεχές ρεύμα (3 κιλοβάτ).

Μια από τις θυγατρικές της εταιρείας περιλαμβάνουν την Hellenic Train, τον μοναδικό φορέα εκμετάλλευσης των επιβατικών και εμπορευματικών υπηρεσιών στην Ελλάδα, η οποία βρίσκεται υπό τη διαχείριση της εταιρείας από το 2017.

Παραπομπές
----------

1. ↑  «Ferrovie dello Stato Italiane SpA». *Bloomberg News* (στα English). Ανακτήθηκε στις 14 Μαρτίου 2022. CS1 maint: Μη αναγνωρίσιμη γλώσσα (link)
2. ↑  «FirstGroup and Trenitalia announce joint rail franchise bids» (στα English). *BBC News*. 24 January 2017.. Ανακτήθηκε στις 14 March 2022.
3. ↑  «FS completes acquisition of Greek national operator Trainose» (στα English). Ανακτήθηκε στις 14 Μαρτίου 2022. CS1 maint: Μη αναγνωρίσιμη γλώσσα (link)
4. ↑  «FS Italiane Now Owns Greek Railway Operator Trainose». 19 Ιανουαρίου 2017. Ανακτήθηκε στις 26 Ιουλίου 2017.
Τα ερείπια του κάστρου του CΚαστροχέριθ, το οποίο κυβερνούσε ο Nούνιo το 1173–77.
Ο **Νούνιο Πέρεθ δε Λάρα**, ισπαν.: *Nuño Pérez de Lara*, (απεβ. στις 3 Αυγούστου 1177) από τον Οίκο της Λάρα, ήταν Καστιλιανός ευγενής, πολιτικός και στρατιωτικός ηγέτης. Ξεκίνησε τη σταδιοδρομία του στην αυλή του αυτοκράτορα Αλφόνσου Ζ΄, κατά τη διάρκεια της βασιλείας του οποίου συμμετείχε στην *plhuysmiak;h apokat;astash (repoblación* της Εστρεμαδούραw και στην υπεράσπιση των συνόρων των Αλμοαδών. Μεταξύ 1164 και 1169 κυβέρνησε την Καστίλη ως αντιβασιλιάς για τον ανήλικο Αλφόνσο Η΄ και συνέχισε να ασκεί ημι-βασιλική εξουσία στο βασίλεio μέχρι το 1176. Ίδρυσε δύο μοναστήρια και ενθάρρυνε τη λατρεία του Τόμας Μπέκετ στην Ισπανία. Απεβίωσε συμμετέχοντας στην *Ανακατάληψη* της Κουένκα.

Καταγωγή
--------

Ήταν ο τρίτος από τους τέσσερις γιους του Πέδρο Γκονθάλεθ και της συζύγου του Άβας/Έβας, πιθανώς από τη βόρεια Γαλλία.  Τα μεγαλύτερα αδέλφια του ήταν ο Άλβαρo και ο Mανρίκε και είχε έναν μικρότερο αδελφό, που ονομαζόταν Ροδρίγo. Λίγο πριν από τον Μάρτιο του 1154 ο Νούνιο νυμφεύτηκε την Τερέσα Φερνάνδεθ δε Τράβα, νόθη κόρη του Φερνάνδο Πέρεθ δε Τράβα και της Τερέσας, κόμισσας της Πορτογαλίας. Οι δύο τους ήταν οι γονείς του Άλβαρo, του Φερνάνδo, του Γκονθάλo, της Σάντσα (συζύγου του Σάντσο, κόμη της Προβηγκίας) και της κόμισσας Eλβίρας, ίσως συζύγου του Eρμενγόλ Η΄, κόμη του Ουρζέλ.

Πρώιμη δημόσια καριέρα
----------------------

 Ερείπια του κάστρου της Κουένκα, όπου σκοτώθηκε ο Νούνιο.

Αντιβασιλιάς της Καστίλης και μετέπειτα χρόνια
----------------------------------------------

Προστασία σε θρησκευτικά ιδρύματα
---------------------------------

Σημειώσεις
----------

1. ↑  Barton, 269–70. This article relies heavily on these pages, which provide a comprehensive list of Nuño's issue, offices, *tenencias*, and religious endowments, as well as known private transactions.
2. ↑  Sánchez de Mora, pp. 215-308. Barton, pp. 269–70 gives two additional daughters, Leonor and Teresa.

Οι εργασίες που αναφέρονται
---------------------------

* Μπάρτον, Σάιμον. *Η Αριστοκρατία στη Λεόν και την Καστίλη του 12ου αιώνα*. Cambridge: Cambridge University Press, 1997.
* Fletcher, Richard A. *The Episcopate in the Kingdom of León in the Twelfth Century*. Οξφόρδη: Oxford University Press, 1978.
* Reilly, Bernard F. *The Kingdom of León-Castilla υπό τον βασιλιά Alfonso VII, 1126–1157*. Philadelphia: University of Pennsylvania Press, 1998.
* Rodríguez-Picavea Matilla, Enrique. «La Orden de Calatrava en la meseta meridional castellana: encomiendas y distrubución geográfica de las propiedades (1158–1212).» *Hispania*, **51** :179 (1991), 875-899.
* Sánchez de Mora, Antonio. *La Nobleza Castella en la Plena Edad Media: El Linaje de Lara (σσ.* *XI-XIII)*. Διδακτορική Διατριβή, Universidad de Sevilla, 2003.
* Yáñez Neira, María Damián. "El monasterio cisterciense de Perales, cuna de la recolección." *Publicaciones de la Institución Tello Téllez de Meneses*, **59** (1988), 387–414.
Το επίσημο κομματικό λογότυπο του YSP
Το **Yeşil Sol Parti** (Πράσινο Αριστερό Κόμμα) ή **YSP** είναι πολιτικό κόμμα στην Τουρκία που ιδρύθηκε στις 25 Νοεμβρίου 2012. Το σύμβολό του αποτελείται από ένα δέντρο με μωβ κορμό που σχηματίζει μια ανθρώπινη φιγούρα, την κόμη που αποτελείται από μεμονωμένα πράσινα φύλλα και τον κίτρινο ήλιο που σχηματίζει το κεφάλι της ανθρώπινης φιγούρας στο κέντρο της κόμης.

Ιστορία
-------

Το YSP, που παλαιότερα ονομαζόταν *Yeşiller ve Sol Gelecek Partisi* (Κόμμα Πράσινου και Αριστερού Μέλλοντος), ιδρύθηκε στις 25 Νοεμβρίου 2012 από τη συγχώνευση του Eşitlik ve Demokrasi Partisi (Κόμμα Ισότητας και Δημοκρατίας) και του Yeşiller Partisi (Πράσινο Κόμμα). Αυτοπροσδιορίζεται ως πράσινο κόμμα με αριστερές-φιλελεύθερες ιδέες.

Το 2014, το κόμμα υποστήριξε τον Σελαχατίν Ντεμιρτάς ως υποψήφιο πρόεδρο στις τουρκικές προεδρικές εκλογές του 2014. Υποστήριξαν επίσης το HDP στις βουλευτικές εκλογές του Ιουνίου 2015.

Στο Δεύτερο Τακτικό Συνέδριο του κόμματος στις 2 Απριλίου 2016, το κόμμα άλλαξε το όνομά του σε *Yeşil Sol Partisi (YSP)*[5] Το σημερινό λογότυπο του κόμματος οφείλεται στην απόφαση που ελήφθη στο Δεύτερο Έκτακτο Συνέδριο στις 16 Οκτωβρίου 2022 Ο Σελαχατίν Ντεμιρτάς πρότεινε αργότερα ότι σε περίπτωση πιθανής απαγόρευσης του HDP, όλοι οι υποψήφιοι της κοινοβουλευτικής ομάδας του HDP θα κατέβαιναν στο όνομα του YSP στις βουλευτικές εκλογές του 2023.

Με την απόφαση της 24ης Μαρτίου 2023, το HDP, το Emekçi Hareket Partisi (Κόμμα Εργατικού Κινήματος) και το Toplumsal Özgürlük Partisi (Κόμμα Κοινωνικής Ελευθερίας) αποφάσισαν να κατέλθουν στις προεδρικές και βουλευτικές εκλογές ενωμένοι στις λίστες του YSP, προκειμένου να ενισχύσουν τη συμμαχία Millet İttifakı (Συμμαχία του Έθνους) του ηγέτη της αντιπολίτευσης Κεμάλ Κιλιτσντάρογλου. Ως εκ τούτου, το YSP αντιμετωπίζεται ως κόμμα-κλειδί για τις προεδρικές εκλογές του 2023.

1. ↑  «Tüzük». *Yeşil Sol Parti* (στα Τουρκικά). Ανακτήθηκε στις 2 Απριλίου 2023.
2. ↑  «Barışa ve Umuda Şans Ver! - Basın Açıklamaları :: Yeşiller ve Sol Gelecek Partisi». *web.archive.org*. 15 Ιουλίου 2015. Ανακτήθηκε στις 2 Απριλίου 2023.
3. ↑  Şen, Dilek (18 Οκτωβρίου 2022). «Yeşil Sol Parti'nin logosu değişti | Parti Eş Sözcüsü İbrahim Akın: "Kapatılırsa, HDP seçeneksiz değil"». *Medyascope* (στα Τουρκικά). Ανακτήθηκε στις 2 Απριλίου 2023.
4. ↑  «Yeşil Sol Parti, HDP'nin parti üzerinden seçime girme ihtimaline nasıl bakıyor?». *BBC News Türkçe* (στα Τουρκικά). 14 Μαρτίου 2023. Ανακτήθηκε στις 2 Απριλίου 2023.
5. ↑  «Auch Plan-B von HDP unter Druck - Razzien gegen Mitglieder von Grüne Links Partei». *www.fr.de* (στα Γερμανικά). Ανακτήθηκε στις 2 Απριλίου 2023.
6. ↑  Duvar, Gazete (24 Μαρτίου 2023). «Emek ve Özgürlük İttifakı'nda tam uzlaşı sağlandı».  (στα Τουρκικά). Ανακτήθηκε στις 2 Απριλίου 2023.  Εξωτερικός σύνδεσμος στο `|website=` (βοήθεια)
7. ↑  Wimmer, Christopher. «Düstere Aussichten für Erdoğan (nd-aktuell.de)». *nd-aktuell.de* (στα Γερμανικά). Ανακτήθηκε στις 2 Απριλίου 2023.
Η **εσωτερική γαλήνη** (ή **ηρεμία του μυαλού** ) αποτελεί κατάσταση ψυχικής ή πνευματικής ηρεμίας παρά την πιθανή παρουσία στρεσογόνων παραγόντων. Το να διαθέτουμε «γαλήνη» θεωρείται από πολλούς ως κάτι το υγιές ( ομοιόσταση ) και το αντίθετο του άγχους. Όταν βρισκόμαστε σε αυτή την κατάσταση, το μυαλό μας αποδίδει στο βέλτιστο επίπεδο με θετικά αποτελέσματα. Η ηρεμία του μυαλού επομένως συνδέεται με την ευδαιμονία, την ευτυχία και την ικανοποίηση .

Σε ορισμένους πολιτισμούς, η εσωτερική ειρήνη θεωρείται μια κατάσταση συνείδησης ή φώτισης που μπορεί να καλλιεργηθεί με διάφορες μορφές εκπαίδευσης, όπως ασκήσεις αναπνοής, προσευχή, διαλογισμό, τάι τσι ή γιόγκα, επί παραδείγματι.

Οι άνθρωποι δυσκολεύονται να αγκαλιάσουν την εσωτερική τους πνευματικότητα, επειδή οι καθημερινοί στρεσογόνοι παράγοντες τους εμποδίζουν να το πράξουν. Το να βρεις γαλήνη και ευτυχία στις μικρές χαρές της ζωής φαίνεται δύσκολο και τα αποτελέσματα ίσωα να μην είναι και τόσο ευχάριστα. Η επίτευξη της πνευματικότητας είναι μια αργή διαδικασία. Υπάρχουν τρόποι μέσω των οποίων μπορεί κάποιος να γίνεται όλο και πιο πνευματικός, μέχρι να φτάσει στο απώτερο στάδιο, κάθε μέρα. 

Ο Τενζίν Γκιάτσο τονίζει τη σημασία της εσωτερικής ειρήνης στον κόσμο:

> Το ζήτημα της πραγματικής, διαρκούς παγκόσμιας ειρήνης αφορά τα ανθρώπινα όντα, επομένως τα βασικά ανθρώπινα συναισθήματα βρίσκονται επίσης στις ρίζες του. Μέσω της εσωτερικής γαλήνης, μπορεί να επιτευχθεί πραγματική παγκόσμια ειρήνη. Η εσωτερική γαλήνη αποτελί και προσωπική υπόθεση του κάθε ανθρώπου. Μια ατμόσφαιρα ειρήνης πρέπει πρώτα να δημιουργηθεί μέσα μας και στη συνέχεια να επεκταθεί σταδιακά για να συμπεριλάβει τις οικογένειές μας, τις κοινότητές μας και τελικά ολόκληρο τον πλανήτη.
> 
>

Περαιτέρω ανάγνωση
------------------

* Scupoli, Lorenzo (1875). «Interior Peace or The Path to Paradise». *The Spiritual Combat, together with the supplement and The path of Paradise*. Rivingtons.

Παραπομπές
----------

1. ↑  «How to find Inner Peace and Happiness within Yourself». *Inner Peace Zone*.
2. ↑  Kraft, Kenneth (1992). *Inner Peace, World Peace: Essays on Buddhism and Nonviolence*. 1992. σελ. 2. ISBN 0-7914-0969-4.
3. ↑  Kraft, Kenneth (1 Ιανουαρίου 1992). *Inner Peace, World Peace: Essays on Buddhism and Nonviolence*. SUNY Press. Ανακτήθηκε στις 19 Αυγούστου 2014.
Ο **Νούνιο Γκονθάλεθ Γ΄ δε Λάρα**, ισπαν.: Nuño González III de Lara, (απεβ. το 1296) ήταν Καστιλιανός ευγενής, του Οίκου της Λάρα. Ήταν ο σύζυγος της κυρίας των Aλεγρέτε, Βίδε και Σίντρα και υπηρέτησε ως σημαιοφόρος του βασιλιά (alférez del rey) για τον βασιλιά Φερδινάνδο Δ' της Καστίλης.

 Η Μαρία ντε Μολίνα, ο γιος της, Φερνάντο Δ΄, στο Cortes de Valladolid του 1295. Ζωγραφισμένο από τον Antonio Gisbert Pérez. 1863. Congreso de los Diputados .

Οικογένεια
----------

Νυμφεύτηκε γύρω στο έτος 1295 με την Κονστάνθα δε Πορτούγαλ υ Μανουέλ, κόρη του πρίγκιπα Aλφόνσο δε Πορτούγαλ, εγγονή του Aλφόνσο Γ΄ της Πορτογαλίας και της Βιολάντε Μανουέλ, κόρης του πρίγκιπα Mανουέλ της Καστίλης, και εγγονή του Φερδινάνδου Γ΄ της Καστίλης. 

Η σύζυγός του ήταν η κυρία των Aλεγρέτε, Βίδε και Σίντρα και το ζευγάρι δεν είχε ποτέ απογόνους.

Βιβλιογραφικές αναφορές
-----------------------

1. ↑  «Foundation for Medieval Genealogy». 2000. Ανακτήθηκε στις 20 Φεβρουαρίου 2010.

### Βιβλιογραφία

* Estepa Díez, Carlos (2006). «Doña Juana Núñez y el señorío de los Lara». *E-Spania* (Paris: Revue interdisciplinaire d’études hispaniques médiévales,SEMH-Sorbonne) (1). doi:10.4000/e-spania.315. .
* Loaysa, Jofré de· García Martínez, Antonio (1982). *Crónicas de los Reyes de Castilla Fernando III, Alfonso X, Sancho IV y Fernando IV (1248-1305)* (2nd έκδοση). Murcia: Academia Alfonso X el Sabio, Colección Biblioteca Murciana de bolsillo Nº 27. ISBN 84-00-05017-7.
* Salazar y Acha, Jaime de (2000). *La casa del Rey de Castilla y León en la Edad*. Madrid: Centro de Estudios Políticos y Constitucionales. ISBN 84-259-1128-1.
* Salazar y Castro, Luis de (1697). *Historia genealógica de la Casa de Lara*. **3**. Madrid: Mateo de Llanos y Guzman.

### Εξωτερικοί σύνδεσμοι

* Cawley, Charles, *Genealogía de Nuño González de Lara*, Foundation for Medieval Genealogy, ανακτήθηκε στις August 2012
Το **"Τραγούδι του Χορστ-Βέσελ"** (γερμ: "*Horst Wessel Song*"), γνωστόν επίσης και υπό την ονομασία "**Ορθό το λάβαρο**" (*Die Fahne hoch*), ήταν ο επίσημος ύμνος του Γερμανικού Ράιχ από το 1933 έως το 1945, μαζί με την πρώτη στροφή του "*Τραγουδιού των Γερμανών" (Deutschlandlied)*. Επίσης, αποτελούσε και τον ύμνο του Ναζιστικού Γερμανικού Εργατικού Κόμματος

Το τραγούδι του Χόρστ-Βέσελ, έχει απαγορευθεί στην Γερμανία και την Αυστρία, από την λήξη του Β' Παγκοσμίου Πολέμου.

Παραπομπές
----------

1. ↑  Γερμανικά: [hɔʁst ˈvɛsl̩ liːt] ( ακούστε)

1. ↑  Geisler, Michael E. "In the Shadow of Exceptionalism" in Geisler, Michael E. (ed.) *National Symbols, Fractured Identities: Contesting the National Narrative* UPNE (2005). p. 71
**.dd** ήταν ο top-level domain κωδικός για την Ανατολική Γερμανία στο Διαδίκτυο. 

Επιλέχθηκε με βάση τον κωδικό ISO 3166-1 α-2 για τη Λαοκρατική Δημοκρατία της Γερμανίας. Τα γράμματά του προέρχονται από το γερμανικό όνομα της χώρας: **D**eutsche **D**emokratische Republik. Σύμφωνα με την πολιτική της IANA, το .dd ήταν επομένως διαθέσιμο να ανατεθεί ως τομέας κορυφαίου επιπέδου για την Ανατολική Γερμανία. Ωστόσο, αυτό δεν έγινε ποτέ και έτσι .dd δεν προστέθηκε ποτέ στους διακομιστές ονομάτων ρίζας. Η μοναδική του χρήση ήταν εσωτερικά στο Πανεπιστήμιο της Ιένας και στο Πανεπιστήμιο της Δρέσδης.

Με την επανένωση της Γερμανίας χρησιμοποιήθηκε ο κωδικός .de, καθώς η Ανατολική Γερμανία έγινε μέλος της Ομοσπονδιακής Δημοκρατίας της Γερμανίας, που είχε ήδη τον προαναφερόμενο κωδικό. Ο κωδικός ISO 3166-1 "DD" αποσύρθηκε το 1990.

Δείτε επίσης
------------

* Κατάλογος top-level domains

Παραπομπές
----------

1. ↑  Information site about .dd in German language
2. ↑  Changes in ISO 3166-1 (annotated summary of RIPE documents)

Εξωτερικοί σύνδεσμοι
--------------------

* 

 (1998-07-21). "*Toplevel-Domain DDR?*". de.admin.misc. (Διεύθυνση Ιστού). Ανακτήθηκε την 2012-06-12.  discussion on Usenet (German)

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Top-level domain κωδικοί χωρών |
| --- |
|  |
| Ενεργοί | 

**A** .ac .ad .ae .af .ag .ai .al .am .ao .aq .ar .as .at .au .aw .ax .az  
**B** .ba .bb .bd .be .bf .bg .bh .bi .bj .bm .bn .bo .br .bs .bt .bw .by .bz  
**C** .ca .cc .cd .cf .cg .ch .ci .ck .cl .cm .cn .co .cr .cu .cv .cw .cx .cy .cz  
**D** .de .dj .dk .dm .do .dz  
**E** .ec .ee .eg .er .es .et .eu  
**F** .fi .fj .fk .fm .fo .fr  
**G** .ga .gd .ge .gf .gg .gh .gi .gl .gm .gn .gp .gq .gr .gs .gt .gu .gw .gy  
**H** .hk .hm .hn .hr .ht .hu  
**I** .id .ie .il .im .in .io .iq .ir .is .it  
**J** .je .jm .jo .jp  
**K** .ke .kg .kh .ki .km .kn .kr .kw .ky .kz  
**L** .la .lb .lc .li .lk .lr .ls .lt .lu .lv .ly  
**M** .ma .mc .md .me .mg .mh .mk .ml .mm .mn .mo .mp .mq .mr .ms .mt .mu .mv .mw .mx .my .mz  
**N** .na .nc .ne .nf .ng .ni .nl .no .np .nr .nu .nz  
**O** .om  
**P** .pa .pe .pf .pg .ph .pk .pl .pm .pn .pr .ps .pt .pw .py  
**Q** .qa  
**R** .re .ro .rs .ru .rw  
**S** .sa .sb .sc .sd .se .sg .sh .si .sk .sl .sm .sn .so .sr .ss .st .su .sv .sx .sy .sz  
**T** .tc .td .tf .tg .th .tj .tk .tl .tm .tn .to .tr .tt .tv .tw .tz  
**U** .ua .ug .uk .us .uy .uz  
**V** .va .vc .ve .vg .vi .vn .vu  
**W** .wf .ws  
**Y** .ye .yt  
**Z** .za .zm .zw
 |
|  |
| 

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
| Κατειλημμένοι | Δεν χρησιμοποιούνται | Έχουν αποσυρθεί | Έχουν καταργηθεί | Εναλλακτικοί |
|  |
| 
.eh  .kp     
 | 
.bv  .gb  .sj .so  .um      
 | 
.tp  .su  .yu     
 | 
.cs  .dd  .zr     
 | 
.cat  .ελ  .ευ  .ею  .рф  .укр  .বাংলা  .мкд  
 |

 |

 |
|  |
| 
*Δείτε επίσης: **Γενικά top-level domains*** |

 |
Οι **14 λέξεις** (αγγλικά: Fourteen Words) είναι μια φράση που χρησιμοποιείται από  Λευκούς εθνικιστές και ναζιστές. Χρησιμοποιείται σαν λέξη/κωδικός για την φράση *We must secure the existence of our people and a future for White Children*, *(ελλ: Πρέπει να εξασφαλίσουμε την ύπαρξη του λαού μας και ένα μέλλον για τα λευκά παιδιά*). Επίσης το 14 μπορεί να χρησιμοποιηθεί για την φράση *Because the beauty of the White Aryan women must not perish from the earth*, δηλαδή (ελλ: *επειδή η ομορφιά των λευκών αρίων γυναικών δεν πρέπει να χαθεί απ'τη Γη*). Πιο γνωστή είναι η πρώτη εκδοχή. Και οι δύο φράσεις επινοήθηκαν από τον Ντέιβιντ Λέιν (David Lane), μέλος μιας νεοναζιστικής οργάνωσης φυλετικού διαχωρισμού ονόματι *The Order (Το Τάγμα)*. Το πρώτο σύνθημα ήταν εμπνευσμένο από μια δήλωση, 88 λέξεις σε μήκος από τον τόμο 1, κεφάλαιο 8 του βιβλίου του Αδόλφου Χίτλερ στο *Ο Αγών μου*.

Αυτό για το οποίο πρέπει να αγωνιστούμε είναι η διασφάλιση της ύπαρξης και της αναπαραγωγής της φυλής μας και του λαού μας, τη διατροφή των παιδιών μας και την καθαρότητα του αίματος μας, την ελευθερία και την ανεξαρτησία της πατρίδας, έτσι ώστε οι άνθρωποι μας να μπορούν να είναι ώριμοι για να εκπληρώσουν την αποστολή που τους δόθηκε από τον δημιουργό του σύμπαντος. Κάθε σκέψη και κάθε ιδέα, κάθε δόγμα και όλη η γνώση, πρέπει να εξυπηρετούν αυτό το σκοπό. Και τα πάντα πρέπει χρησιμοποιούνται ή να απορρίπτονται βάσει της χρησιμότητας τους.
Συνδυάζεται επίσης, ο αριθμός 14 με τον αριθμό 88 π.χ 14/88 ή 1488. Το 8 είναι το όγδοο γράμμα του αγγλικού αλφαβήτου, το H, ενώ το διπλό 8, δηλαδή 88, σημαίνει HH (Heil Hitler).

Παραπομπές
----------

1. ↑  George, Michael (2009) [9 Ιουλίου 2009]. «"David Lane and the Fourteen Words". Totalitarian Movements and Political Religions. 10 (1): 43–61». *www.tandfonline.com*. Routledge. σελ. 43-61. Ανακτήθηκε στις 7 Δεκεμβρίου 2018.

Πηγές
-----

* 14 Words - Anti-Defamation League
* Urban Dictionary: 14 words Αρχειοθετήθηκε 2016-12-24 στο Wayback Machine.
**24 Θέμις** |  |
| Ανακάλυψη |
| Ανακαλύφθηκε από | Ανιμπάλε ντε Γκάσπαρις |
| Ανακαλύφθηκε στις | 5 Απριλίου 1853 |
| Χαρακτηριστικά τροχιάς |
| Αφήλιο |  530.250.000 km  (3,545 AU) |
| Περιήλιο |  406.202.000 km  (2,715 AU) |
| Ημιάξονας τροχιάς |  468.226.000 km  (3,130 AU) |
| Εκκεντρότητα |  0,132 |
| Περίοδος περιφοράς |  2.022,524 ημέρες  (5,54 χρόνια) |
| Μέση Ταχύτητα Τροχιάς |  16,76 km/s  |
| Κλίση |  0,760° ως προς την Εκλειπτική |
| Μήκος του ανερχόμενου σημείου |  35,992°  |
| Όρισμα του περιηλίου |  107,989°  |
| Φυσικά Χαρακτηριστικά |
| Ακτίνα |  99 km |
| Μάζα |  1,13 ± 0,43 ×1019 kg |
| Μέση πυκνότητα |  2,78 ± 1,35 g/cm³ |
| Επιφανειακή Βαρύτητα στον Ισημερινό |  0,15 m/s2 |
| Ταχύτητα Διαφυγής |  87 m/s |
| Αστρονομική περίοδος περιστροφής |  0,34892 ημέρες  (8 h)  |
| Λευκαύγεια |  0,067  |
| Φασματικός τύπος |  C  |
| Φαινόμενο μέγεθος |  -  |
| Απόλυτο μέγεθος |  7,08  |
| Θερμοκρασία | 

| ελάχ. | μέση | μεγ. |
| --- | --- | --- |
|  |  ~159 K |  |

 |

Η **Θέμις** (αγγλικά:**Themis**) είναι ο αστεροειδής (μικρός πλανήτης) με αύξοντα αριθμό ανακαλύψεως 24. Είναι ένας από τους μεγαλύτερους αστεροειδείς της Κύριας Ζώνης. Το απόλυτο μέγεθός της, όπως αυτό ορίζεται για το Ηλιακό σύστημα, είναι 7,08. Ανακαλύφθηκε στις 5 Απριλίου 1853 από τον Ανιμπάλε ντε Γκάσπαρις, που παρατηρούσε από τη Νάπολη της Ιταλίας, και πήρε το όνομά της από τη Θέμιδα, την προσωποποίηση της θείας τάξεως και του νόμου στην αρχαία ελληνική μυθολογία. Η Θέμις περιφέρεται περί τον Ήλιο σε μέση απόσταση (μεγάλο ημιάξονα της τροχιάς της) 3,130 αστρονομικών μονάδων ή 468,2 εκατομμυρίων χιλιομέτρων. Η εκκεντρότητα της τροχιάς της είναι e = 0,132. Μία περιφορά της περί τον Ήλιο συμπληρώνεται σε 2.022,5 ημέρες. Η κλίση της τροχιάς της Θέμιδος ως προς την εκλειπτική είναι σχετικώς μικρή, μόλις 46 λεπτά της μοίρας. Η Θέμις αποτελεί το μεγαλύτερο μέλος της ομώνυμης οικογένειας αστεροειδών («Οικογένεια της Θέμιδος» ή «Θεμίστεια»).

Η μέση «διάμετρος» της Θέμιδος είναι 198 χλμ. και την κατατάσσει ανάμεσα στους 16 μεγαλύτερους από τους (χιλιάδες) αστεροειδείς της Κύριας Ζώνης. Η μάζα της είναι αβέβαιη, αν και η πυκνότητά της φαίνεται σημαντική. Η Θέμις περιστρέφεται γύρω από τον εαυτό της μία φορά κάθε 8 ώρες και 23 λεπτά. Η λευκαύγειά της (0,067) είναι πολύ μικρή, υποδεικνύοντας ένα πολύ σκουρόχρωμο σώμα.

Εξωτερικοί σύνδεσμοι
--------------------

* Προσομοίωση τροχιάς (Java Applet) / Εφημερίδα

  


Αστεροειδείς| 23 Θάλεια | 24 Θέμις | 25 Φώκαια |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
To **Χαντάς-Τα'άλ** ( αραβικά: ‎حداش–جبهة‎ , εβραϊκά: חד״ש‎־תע״ל‎ ) είναι μια Ισραηλινή πολιτική συμμαχία, αραβο-ισραηλινής ταυτότητος, ανάμεσα στο κόμμα Τα'άλ και στον πολιτικό συνασπισμό Χαντάς. Πολιτικά, πρόκεται για μια κοσμικιστική συμμαχία που ανήκει στον χώρο της αριστεράς στο πολιτικό φάσμα, ενώ προτείνει λύση-δύο-κρατών στο ισραηλινο-παλαιστινιακό. Η συμμαχία, εμφανίσθηκε στην πολιτική σκηνή της χώρας σε τρία στάδια, το πρώτο το 2003, το 2019 και υπό την σημερινή του μορφή, το 2022.

Ιστορία
-------

Η συμμαχία συμμετείχε στις βουλευτικές εκλογές του 2003 και κέρδισε τρεις έδρες. Στις βουλευτικές εκλογές του 2006, κατέβηκαν ανεξάρτητα.

Στην 20η Κνεσσέτ, τα κόμματα ήταν μέρος της κοινής παράταξης των Αραβο-ισραηλινών. Πριν από τις βουλευτικές εκλογές του Απριλίου 2019, το Τα'άλ αποσχίσθηκε από την συμμαχία, αλλά εν τέλει υπήρξε επανένωση. Επικεφαλής τέθηκε ο πρόεδρος της Χαντάς Αϋμάν Οντέχ και δεύτερος επικεφαλής ο πρόεδρος της Τα'άλ Αχμάντ Τιμπί. Η ηγεσία της συμμαχίας επρόκειτο να μοιραστεί. Στις 6 Μαρτίου 2019, η Κεντρική Εκλογική Επιτροπή για την 21η Κνεσέτ αποφάσισε να ακυρώσει τον υποψήφιο της λίστας Όφερ Κασίφ, σε αντίθεση με τη θέση του Γενικού Εισαγγελέα. Το Ανώτατο Δικαστήριο ακύρωσε την έκπτωση.

Στις βουλευτικές εκλογές του Απριλίου 2019, η συμμαχία κέρδισε 193442 ψήφους, δηλαδή έξι έδρες στην Κνεσσέτ. Για τις επόμενες εκλογές τα δύο κόμματα επέστρεψαν στην κοινή λίστα.  Πριν από τις βουλευτικές εκλογές του 2022, η κοινή λίστα διαλύθηκε ξανά, όταν το κόμμα Μπαλάντ αποφάσισε να υποβάλει ξεχωριστή υποψηφιότητα από τα άλλα κόμματα που ήταν μέλη της κοινής λίστας, και ως εκ τούτου Χαντάς και Τα'άλ κατέληξαν σε συμφωνία να είναι υποψήφιοι από κοινού.

Αρχείο:Hadash–Ta'al logo 2022 (Arabic).svg Το Αραβικό λογότυπο του Hadash–Ta'al το 2022
1. ↑  שעלאן, חסן (January 8, 2019). «ח"כ אחמד טיבי: "פורש מהרשימה המשותפת"» (στα he). *Ynet*.. Ανακτήθηκε στις September 21, 2022.
2. ↑  «חד"ש ותע"ל סיכמו על איחוד רשימות בראשות משותפת של עודה וטיבי» (στα he). *הארץ*.. Ανακτήθηκε στις September 21, 2022.
3. ↑  «בניגוד להמלצת היועמ"ש: נפסלה מועמדות עופר כסיף ורשימת בל"ד - וואלה! בחירות 2022». *וואלה!* (στα Εβραϊκά). 6 Μαρτίου 2019. Ανακτήθηκε στις 21 Σεπτεμβρίου 2022.
4. ↑  Keller-Lynn, Carrie. «Balad splits from Joint List, throwing Arab electorate into disarray». *www.timesofisrael.com* (στα Αγγλικά). Ανακτήθηκε στις 21 Σεπτεμβρίου 2022.
5. ↑  «Арабские партии БАЛАД и ХАДАШ пойдут на выборы единым списком. Партия ТААЛ в гневе Источник». September 10, 2022.. Ανακτήθηκε στις September 21, 2022.
Η **Έντνα (Edna)** είναι ένας μεγάλος αλλά σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 9,29. Ανακαλύφθηκε το 1898 από τον Αμερικανό αστρονόμο Ε.Φ. Κόντινγκτον, που παρατηρούσε από το Όρος Χάμιλτον της Καλιφόρνια. Υπήρξε ο τελευταίος από τους τρεις συνολικά αστεροειδείς που ανεκάλυψε ο συγκεκριμένος αστρονόμος.

Φυσικά χαρακτηριστικά
---------------------

Η διάμετρος της `Εντνας υπολογίσθηκε σε 87,2 χιλιόμετρα (από δεδομένα του IRAS), ενώ η μάζα της εκτιμάται σε 694 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι **C** (ανθρακούχος), ενώ το άλβεδό της είναι 0,045 (από δεδομένα του IRAS). Η `Εντνα περιστρέφεται γύρω από τον εαυτό της μία φορά κάθε 19 ώρες και 58 λεπτά, μία μάλλον αργή περιστροφή για αστεροειδή. Η μέση θερμοκρασία στην επιφάνειά της εκτιμάται σε 115 περίπου βαθμούς Κελσίου κάτω από το μηδέν.

Παραπομπές
----------

1. ↑  *JPL Small-Body Database*. 2000445.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 444 Γκύπτις | 445 Έντνα | 446 Αιωνιότης |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Η **Αθαμαντίς (Athamantis)** είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,35. Ανακαλύφθηκε το 1882 από τον Γερμανό αστρονόμο Λέο Άντον Καρλ ντε Μπαλ, που παρατηρούσε από το Bothkamp στο Σλέσβιχ-Χόλσταϊιν της Γερμανίας, και έλαβε το όνομά της από την προσωνυμία της Έλλης ως θυγατέρας του βασιλιά Αθάμαντα στην ελληνική μυθολογία. Υπήρξε ο μοναδικός αστεροειδής που ανακαλύφθηκε από τον συγκεκριμένο αστρονόμο.

Φυσικά χαρακτηριστικά
---------------------

Η μέση διάμετρος της Αθαμαντίδος εκτιμάται σε 109 ως 125 χλμ. Ο φασματικός της τύπος είναι **S** (λιθώδης). Το άλβεδό της είναι 0,181. Η Αθαμαντίς περιστρέφεται γύρω από τον εαυτό της μία φορά κάθε 24 ώρες και 20 δευτερόλεπτα, μία αργή περιστροφή για αστεροειδή.

Παραπομπές
----------

1. ↑  *JPL Small-Body Database*. 2000230.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 229 Αδελίνδη | 230 Αθαμαντίς | 231 Βινδoβόνα |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
**16 Ψυχή**  |  |
| Ανακάλυψη |
| Ανακαλύφθηκε από | Ανιμπάλε ντε Γκάσπαρις |
| Ανακαλύφθηκε στις | 17 Μαρτίου 1852 |
| Χαρακτηριστικά τροχιάς |
| Αφήλιο |  497.884.000 km  (3,328 AU) |
| Περιήλιο |  375.958.000 km  (2,513 AU) |
| Ημιάξονας τροχιάς |  436.921.000 km  (2,921 AU) |
| Εκκεντρότητα |  0,140 |
| Περίοδος περιφοράς |  1.823,115 ημέρες  (4,99 χρόνια) |
| Μέση Ταχύτητα Τροχιάς |  17,34 km/s  |
| Κλίση |  3,095° ως προς την Εκλειπτική |
| Μήκος του ανερχόμενου σημείου |  150,352°  |
| Όρισμα του περιηλίου |  228,047°  |
| Φυσικά Χαρακτηριστικά |
| Ακτίνα |  93 km |
| Μάζα |  2,19 ×1019 kg |
| Μέση πυκνότητα |  6,49 ± 2,94 g/cm3 |
| Επιφανειακή Βαρύτητα στον Ισημερινό |  ~0,06 m/s2 |
| Ταχύτητα Διαφυγής |  ~0,13 km/s |
| Αστρονομική περίοδος περιστροφής |  0,1748 ημέρες  (4,196 h)  |
| Λευκαύγεια |  0,120  |
| Φαινόμενο μέγεθος |  9,26 ως 12,23  |
| Φασματικός τύπος |  Μ  |
| Θερμοκρασία | 

| ελάχ. | μέση | μεγ. |
| --- | --- | --- |
|  |  ~160 K |  280 K  |

 |

Η **Ψυχή** (λατινικά και διεθνώς: **Psyche**) είναι ο αστεροειδής (μικρός πλανήτης) με αύξοντα αριθμό ανακαλύψεως 16. Ανακαλύφθηκε στις 17 Μαρτίου 1852 από τον Ιταλό αστρονόμο Ανιμπάλε ντε Γκάσπαρις, που παρατηρούσε από τη Νάπολη της Ιταλίας και πήρε το όνομα της νύμφης Ψυχής από την αρχαία ελληνική μυθολογία. Η Ψυχή περιφέρεται περί τον Ήλιο σε μέση απόσταση (μεγάλο ημιάξονα της τροχιάς της) 2,921 αστρονομικών μονάδων ή 436,9 εκατομμυρίων χιλιομέτρων. Η εκκεντρότητα της τροχιάς της είναι e = 0,140. Μία περιφορά περί τον Ήλιο συμπληρώνεται σε 1823 ημέρες και 2,8 ώρες (δηλ. περίπου 5 γήινα χρόνια). Η κλίση της τροχιάς της Ψυχής ως προς την εκλειπτική είναι i = 3,1 μοίρες.

Οι διαστάσεις της Ψυχής είναι 280×230×190 χλμ. που δίνουν μία μέση «διάμετρο» 240 χλμ. και την καθιστούν έναν από τους 15 μεγαλύτερους αστεροειδείς της Κύριας Ζώνης και ίσως τον μεγαλύτερο αστεροειδή **τύπου M** (metallic, μεταλλικός). Η μάζα της ανέρχεται σε 17 τετράκις εκατομμύρια τόνους με πυκνότητα που υπολογίζεται στα 2,7 gr/κυβ.cm, καθώς έχουν ανιχνευθεί οι παρέλξεις που προκαλεί η βαρύτητά της πάνω σε άλλους αστεροειδείς. Η βαρύτητα (επιτάχυνση της βαρύτητας) στην επιφάνειά της υπολογίζεται ότι είναι περίπου 160 φορές μικρότερη από αυτή στην επιφάνεια της Γης. Η Ψυχή περιστρέφεται γύρω από τον εαυτό της σε 4 ώρες και 12 λεπτά. Η λευκαύγειά της (0,120) είναι κανονική για αστεροειδή. Φαίνεται ότι αποτελείται από περιοχές με διαφορετική σύνθεση. Παρατηρήσεις της Ψυχής με ραντάρ υποδεικνύουν σύσταση σχεδόν αποκλειστικά από σίδηρο και νικέλιο. Εμφανίζεται ως γνήσιο παράδειγμα πυρήνα από κάποιο μεγαλύτερο σώμα που διαλύθηκε. Η μικρή για μέταλλα πυκνότητα της Ψυχής αποδίδεται σε πολύ πορώδη υφή και χαλαρή συσσωμάτωση του υλικού της.

Εξωτερικοί σύνδεσμοι
--------------------

* Προσομοίωση τροχιάς (Java Applet)

  


Αστεροειδείς| 15 Ευνομία | 16 Ψυχή | 17 Θέτις |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Η **Καμπανία (Campania)** είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,89. Ανακαλύφθηκε το 1893 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια, και πήρε το όνομά της από την ομώνυμη περιφέρεια της Ιταλίας.

Φυσικά χαρακτηριστικά
---------------------

Η διάμετρος της Καμπανίας υπολογίσθηκε σε 91 ως 94 χιλιόμετρα (από δεδομένα του IRAS), ενώ η μάζα της εκτιμάται σε 790 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι **D**, ενώ το άλβεδό της είναι 0,059 (από δεδομένα του IRAS). Η Καμπανία περιστρέφεται γύρω από τον εαυτό της μία φορά κάθε 8 ώρες και 30,4 λεπτά. Η μέση θερμοκρασία στην επιφάνειά της εκτιμάται σε 100 περίπου βαθμούς Κελσίου κάτω από το μηδέν.

Παραπομπές
----------

1. ↑  *JPL Small-Body Database*. 2000377.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 376 Γεωμετρία | 377 Καμπανία | 378 Ολμία |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Ο **Φλάβιος Σαβινιανός**, λατιν.: *Flavius Sabinianus*, (άκμασε το 505–508) ήταν πολιτικός και στρατηγός της Ανατολικής Ρωμαϊκής Αυτοκρατορίας.

Βιογραφία
---------

Ήταν γιος του Σαβινιανού Μάγνου, που ήταν *magister militum per Illyricum* (479–481). Νυμφεύτηκε μία ανιψιά του Αυτοκράτορα Αναστάσιου Α' και ήταν πατέρας του Αναστάσιου Παύλου Πρόβου Σαβινιανού Πομπήιου Αναστάσιου, υπάτου το 517.

Το 505 κατείχε την υπατεία, ενώ το 508 διορίστηκε *magister militum per Illyricum*. Είχε μεγάλο και καλά εξοπλισμένο στρατό, αλλά κοντά στο Horreum Margi (στη σημερινή Ćuprija Σερβίας) ηττήθηκε από τους συνδυασμένους στρατούς των Ούννων με επικεφαλής τον Μούνδο, και των Οστρογότθων με επικεφαλής τον Πιτζία. Μετά την ήττα πήγε με λίγους επιζώντες στο φρούριο του Νatus.

Βιβλιογραφία
------------

* Croke, Brian, *Count Marcellinus and His Chronicle*, Oxford University Press, 2001,(ISBN 0-19-815001-6), σελ. 89.
* Martindale, John R. *Prosopography of the Later Roman Empire*, τομ. II, Cambridge University Press, 1992, pp. 967–968.
Η **Βοημία (Bohemia)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,72. Ανακαλύφθηκε το 1893 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια, και πήρε το όνομά της από την ομώνυμη ιστορική χώρα της Κεντρικής Ευρώπης (σημερινή δυτική Τσεχία).

Φυσικά χαρακτηριστικά
---------------------

Η διάμετρος της Βοημίας υπολογίσθηκε σε 54,6 χιλιόμετρα (από δεδομένα του IRAS), ενώ η μάζα της εκτιμάται σε 171 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι **S** (λιθώδης), ενώ το άλβεδό της είναι 0,192 (από δεδομένα του IRAS). Η Βοημία περιστρέφεται γύρω από τον εαυτό της μία φορά κάθε 8 ώρες και 46 λεπτά. Η μέση θερμοκρασία στην επιφάνειά της εκτιμάται σε 110 περίπου βαθμούς Κελσίου κάτω από το μηδέν.

Παραπομπές
----------

1. ↑  *JPL Small-Body Database*. 2000371.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 370 Μοδεστία | 371 Βοημία | 372 Πάλμα |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Η **Πάλμα (Palma)** είναι ένας από τους μεγαλύτερους αστεροειδείς της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,2. Ανακαλύφθηκε το 1893 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια. Πήρε το όνομά της πιθανώς από την ομώνυμη πρωτεύουσα της Μαγιόρκα.

Φυσικά χαρακτηριστικά
---------------------

Η διάμετρος της Πάλμας υπολογίσθηκε σε 188,6 χιλιόμετρα (από δεδομένα του IRAS), ενώ η μάζα της εκτιμάται σε 7,03 τετράκις εκατομμύρια τόνους για μέση πυκνότητα 2 gr/cm³. Με αυτή την πυκνότητα η επιτάχυνση της βαρύτητας στον ισημερινό της Πάλμας θα είναι περίπου 5,27 cm/sec² (185 φορές ασθενέστερη από την αντίστοιχη γήινη), ενώ η ταχύτητα διαφυγής 99,7 m/sec (359 χιλιόμετρα την ώρα).Ο φασματικός τύπος της δεν είναι γνωστός με βεβαιότητα, ενώ το άλβεδό της είναι 0,066 (από δεδομένα του IRAS). Η Πάλμα περιστρέφεται γύρω από τον εαυτό της μία φορά κάθε 8 ώρες και 35,5 λεπτά. Η μέση θερμοκρασία στην επιφάνειά της εκτιμάται σε 115 περίπου βαθμούς Κελσίου κάτω από το μηδέν.

Παραπομπές
----------

1. ↑  *JPL Small-Body Database*. 2000372.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 371 Βοημία | 372 Πάλμα | 373 Μελουζίνα |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Η **28η Μηχανοκίνητη Μεραρχία Πεζικού** (τουρκικά: *28. Mekanize Piyade Tümeni*) είναι σχηματισμός του τουρκικού στρατού. Η διοίκηση της 28ης Μηχανοκίνητης Μεραρχίας Πεζικού (28'nci Mekanize Piyade Tümeni Komutanlığı) εδρεύει στο Πασάκιοϊ της Κερύνειας και υπάγεται στην Τουρκική Ειρηνευτική Δύναμη Κύπρου.

Ιστορία
-------

Το 1941, η 28η Μεραρχία Πεζικού (28. Piyade Tümeni), όπως ονομαζόταν τότε, υπάγονταν στο 4ο Σώμα Στρατού στην περιοχή της Τσατάλτζας, χώρο ευθύνης της 1ης Στρατιάς. Αναπτύχθηκε από την Άγκυρα υπό το 6ο Σώμα Στρατού, για να συμμετάσχει στην τουρκική εισβολή στην Κύπρο το 1974. Έπειτα εντάχθηκε στο 11ο Σώμα Στρατού. Ο Υποστράτηγος Χιλμί Οζκόκ διετέλεσε διοικητής του σχηματισμού το διάστημα 1988–1990.

Παραπομπές
----------

1. ↑  Σάββας Καλεντερίδης, Η αναδιοργάνωση των Τουρκικών Ενόπλων Δυνάμεων, Ινφογνώμων Πολιτικά
2. ↑  Mete Tunçay, "İkinci Dünya Savaşı'nın Başlarında (1939-1941) Türk Ordusu", Tarih ve Toplum, S. 35, Kasım 1986, p. 41

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα 28th Infantry Division (Turkey)  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **Νεμάουζα (Nemausa)** ή **Νεμάουσα** είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,35. Ανακαλύφθηκε το 1858 από τον Γάλλο αστρονόμο Ζοζέφ Ζαν Πιερ Λωράν, που δεν ανακάλυψε ποτέ άλλο αστεροειδή και ελάχιστα είναι γνωστά για αυτόν. Η ανακάλυψη έγινε από το ιδιωτικό αστεροσκοπείο στην πρώην οικία του Μπενζαμέν Βαλζ, στην πόλη Νιμ της Γαλλίας, την οποία ο Βαλζ είχε αφήσει για να αναλάβει διευθυντής στο Αστεροσκοπείο της Μασσαλίας. Ο νέος αστεροειδής λοιπόν έλαβε την παλιά λατινική ονομασία της Νιμ. Το σπίτι, στην οδό rue Nationale αρ. 32 της Νιμ, φέρει σήμερα μία πλάκα που αναφέρει την ανακάλυψη.

Η μέση διάμετρος της Νεμάουζα υπολογίσθηκε σε 147,9 χλμ. οι διαστάσεις της σε 170Χ136 χλμ. ενώ η μάζα της εκτιμάται σε 3,4 τετράκις εκατομμύρια τόνους. Η μέση επιτάχυνση της βαρύτητας στον ισημερινό της Νεμάουζα εκτιμάται σε 4,13 cm/sec², δηλαδή η βαρύτητα εκεί είναι 237 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 78,2 m/sec.

Ο φασματικός τύπος της Νεμάουζα είναι **CU** (κατά Tholen) ή **Ch** (κατά SMASSII), δηλαδή είδος ανθρακούχου αστεροειδή, παρόμοιο με εκείνο της Δήμητρας. Το άλβεδό της είναι 0,105 ± 0,027 και η μέση θερμοκρασία στην επιφάνειά της εκτιμάται σε 92 βαθμούς Κελσίου κάτω από το μηδέν.

Η Νεμάουζα περιστρέφεται γύρω από τον εαυτό της μία φορά κάθε 7 ώρες και 47 λεπτά. `Ενας μικρός φυσικός δορυφόρος έχει υποτεθεί με βάση δεδομένα από την καμπύλη φωτός της Νεμάουζα.

Παραπομπές
----------

1. ↑  *JPL Small-Body Database*. 2000051.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 50 Βιργινία | 51 Νεμάουζα | 52 Ευρώπη |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Η **Σίβα (Siwa)** είναι ένας μεγάλος και σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,34. Ανακαλύφθηκε το 1874 από τον Αυστριακό αστρονόμο Γιόχαν Παλίζα, που παρατηρούσε από το Πόλα της Γιουγκοσλαβίας, και έλαβε το όνομα της σλαβικής θεάς της γονιμότητας Ζίβα ή Σίβα.

Φυσικά χαρακτηριστικά
---------------------

Η μέση διάμετρος της Σίβα είναι 109,8 χλμ. Το σχήμα της είναι σχεδόν σφαιρικό, καθώς η καμπύλη φωτός της είναι επίπεδη. Η μάζα της εκτιμάται σε 1,4 τετράκις εκατομμύριο τόνους. Η μέση επιτάχυνση της βαρύτητας στον ισημερινό της Σίβα εκτιμάται σε 3,07 cm/sec², δηλαδή η βαρύτητα εκεί είναι 319 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 58,0 m/sec (209 χιλιόμετρα την ώρα).

Ο φασματικός τύπος της Σίβα είναι **P** (συναντάται κυρίως στο εξωτερικό τμήμα της Κύριας Ζώνης). Το γεωμετρικό άλβεδό της είναι περίπου 0,068. Η μέση θερμοκρασία στην επιφάνειά της εκτιμάται σε 105 βαθμούς Κελσίου κάτω από το μηδέν.

Η Σίβα περιστρέφεται γύρω από τον εαυτό της μία φορά κάθε 34 ώρες και 27 λεπτά, μια αργή περιστροφή για αστεροειδή, ακόμα και τόσο μεγάλο.

Η διαστημική αποστολή *Rosetta* επρόκειτο κατά την αρχικά προγραμματισμένη πορεία της να επισκεφθεί τη Σίβα τον Ιούλιο του 2008, αλλά όταν ο κύριος στόχος της άλλαξε στον κομήτη 67P/Τσουριούμοφ-Γερασιμένκο, η επίσκεψη στη Σίβα (ορθότερα: το κοντινό πέρασμα από αυτή) ματαιώθηκε.

Παραπομπές
----------

1. ↑  *JPL Small-Body Database*. 2000140.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 139 Τζουέιγουα | 140 Σίβα | 141 Λούμεν |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Η **Ίρμιντράουντ (Irmintraud)** είναι ένας μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 9,019. Ανακαλύφθηκε το 1913 από τον Γερμανό αστρονόμο Φραντς Κάιζερ, που παρατηρούσε από τη Χαϊδελβέργη, και πήρε το όνομά του από ένα παραδοσιακό γερμανικό γυναικείο όνομα που απαντάται σε θρύλους και σάγκα.

Φυσικά χαρακτηριστικά
---------------------

Η μέση διάμετρος της Ίρμιντράουντ εκτιμάται σε 95,88 χιλιόμετρα. Ο φασματικός τύπος της είναι **T** ή **D**, ενώ το άλβεδό της είναι 0,0440. Η Ίρμιντράουντ περιστρέφεται γύρω από τον εαυτό της μία φορά κάθε 6 ώρες και 45 λεπτά.

Το 1992, αναλύοντας το φάσμα της Ίρμιντράουντ, ο Λάρρυ Λεμπόφσκυ και συνεργάτες του την προσδιόρισαν ως τον πρώτο αστεροειδή τύπου D που έχει τη φασματική «υπογραφή» του νερού των ενυδατωμένων πυριτικών πετρωμάτων στα 3 μικρόμετρα. Το συμπέρασμά τους ήταν ότι η Ίρμιντράουντ έχει υποστεί μία διαδικασία εξαλλοιώσεως που συνήθως παρουσιάζεται στους ανθρακούχους αστεροειδείς (τύπου C). Η ανακάλυψη υπονοεί ότι ίσως υπάρχουν σημαντικές διαφορές στην ορυκτολογική σύσταση μεταξύ αστεροειδών με τον ίδιο φασματικό τύπο και ότι οι αστρονόμοι πρέπει να είναι προσεκτικοί όταν δέχονται ότι οι φασματικοί τύποι C, D κ.ά. συνδέονται απευθείας με την ορυκτολογική σύσταση.

Τον Σεπτέμβριο 2001 διατυπώθηκε η άποψη ότι ο μετεωρίτης της λίμνης Ταγκίς που έπεσε στον δυτικό Καναδά στις 18 Ιανουαρίου 2000 προήλθε από αστεροειδή τύπου D. Τα άλβεδα των 368 Χαϊντέα και 773 Ίρμιντράουντ (από τον IRAS) συμφωνούν καλύτερα με αυτό του συγκεκριμένου μετεωρίτη. Επιπλέον, παρότι το φάσμα του μετεωρίτη συμφωνεί καλύτερα με αυτό του πρώτου αστεροειδή, η Ίρμιντράουντ έχει τροχιά πολύ κοντά (0,034 AU) σε μία χαοτική ζώνη που συνδέεται με τα κενά Κέρκγουντ, πράγμα που την καθιστά τον πιθανότερο υποψήφιο για την προέλευση του μετεωρίτη της λίμνης Ταγκίς.

Παραπομπές
----------

1. ↑  *JPL Small-Body Database*. 2000773.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 772 Τανέτε | 773 Ίρμιντράουντ | 774 Αρμόρ |